kardosdrur/scandi-wiki huggingface dataset:
Aleksandr Mostovoj

Aleksandr Vladimirovitj Mostovoj (på russisk: Александр Владимирович Мостовой) (født 22. august 1968 i Leningrad, Sovjetunionen) er en tidligere russisk fodboldspiller, der spillede som offensiv midtbanespiller hos flere europæiske klubber, samt for først Sovjetunionens og siden Ruslands landshold. Af hans klubber kan blandt andet nævnes Spartak Moskva i hjemlandet, RC Strasbourg i Frankrig samt Celta Vigo i Spanien.

Landshold 
Mostovoj spillede i årene mellem 1992 og 2004 50 kampe for Ruslands landshold, hvori han scorede 10 mål. Han repræsenterede sit land ved VM i 1994 og VM i 2002, samt ved EM i 1996 og EM i 2004. Før Sovjetunionens fald spillede han desuden 15 kampe for det sovjetiske landshold.

Eksterne henvisninger 

 Footballdatabase.eu spillerinfo

Fodboldspillere fra Rusland
Fodboldspillere fra S.L. Benfica
Fodboldspillere fra SM Caen
Fodboldspillere fra RC Strasbourg
Fodboldspillere fra Celta de Vigo
Fodboldspillere fra Deportivo Alavés
Personer fra Sankt Petersborg
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Hygum (Vester Nebel Sogn)

Hygum er en lille landsby beliggende i den sydligste del af Vester Nebel Sogn, nordøst for Esbjerg.

Byen, der tidligere er blevet benævnt Hyging og Hyghum, var fra gammel tid den største landsby i sognet og er også den ældste bebyggelse. Omkring 1660 var der 4 helgårde og 2 halvgårde, altså oprindeligt 5 helgårde. I 1787 var der 9 gårde. De blev udflyttet i løbet af 1800-tallet og nye opstod. En stor del af Vester Nebel by er bygget på den nordligste del af Hygums jord.

En markant ændring skete omkring 1970, da man skulle anlægge Esbjerg Lufthavn (indviet 1971). En stor del af lufthavnens arealer er anlagt på Hygums sydligste jord. Herved forsvandt 5 ejendomme fra Hygum.

Litteratur 

 Jørgensen, Henning 1991: Vester Nebel sogn 1664 – 1990

Lokaliteter i Esbjerg Kommune
Pineapple Express

Pineapple Express er en amerikansk komediefilm fra 2008 instrueret af David Gordon Green og produceret af Judd Apatow. Filmen har skuespillerne Seth Rogen og James Franco i hovedrollerne som pothovederne Dale og Saul.

Handling 
Pineapple Express handler om Dale og Sauls (Seth Rogen og James Franco) flugt fra gangsteren Ted (Gary Cole), der vil have dem ryddet af vejen fordi Dale var vidne til et mord.

Medvirkende 
 Seth Rogen
 James Franco
 Gary Cole
 Rosie Perez
 Danny R. McBride
 Craig Robinson
 Amber Heard
 Kevin Corrigan
 Ed Begley, Jr.
 Bill Hader
 Nora Dunn
 James Remar

Se også 
 Frat Pack

Eksterne henvisninger 
 
 Officiel hjemmeside 

Amerikanske film fra 2008
Komediefilm fra USA
Film fra Columbia Pictures
Step Brothers

Step Brothers er en amerikansk komediefilm fra 2008 instrueret af Adam McKay og produceret af Judd Apatow. Filmen har skuespillerne Will Ferrell og John C. Reilly i hovedrollerne som de to umodne mænd Brennan og Dale.

Handling 
Step Brothers handler om de to stedbrødre Brennan og Dale (Will Ferrell og John C. Reilly). De er umodne og omkring de fyrre, og de bor stadig hjemme hos deres forældre.

Medvirkende 
 Will Ferrell
 John C. Reilly
 Richard Jenkins
 Mary Steenburgen
 Adam Scott
 Kathryn Hahn
 Andrea Savage
 Rob Riggle
 Seth Rogen

Se også 
 Frat Pack

Eksterne henvisninger 
 
 Officiel hjemmeside 

Amerikanske film fra 2008
Komediefilm fra USA
Film fra Columbia Pictures
Schæfergårde

Schæfergårde er en samling gårde og huse i ejerlavet Ølufgård m.fl. i Vester Nebel Sogn i Esbjerg Kommune. Oprindelsen til navnet er Faarehus/Skieferhuus marken, som tilhørte hovedgården Ølufgård. I 1791 blev Faarehusmarken udstykket fra Ølufgård og her opstod gården Schæfergård. Gården er senere udstykket i flere gårde.

Litteratur 
 Jørgensen, Henning 1991: Vester Nebel sogn 1664 – 1990

Lokaliteter i Esbjerg Kommune
Vestervad

Vestervad i Vester Nebel Sogn i Esbjerg Kommune, er et par gårde i ejerlavet Ølufgård m.fl.. Vestervad mark blev udstykket fra hovedgården Ølufgård i 1791, og her blev en gård med navnet Vestervad bygget. Et par omkringliggende ejendomme oprettedes få år efter, og herefter benævntes bebyggelsen Vestervad.

Litteratur 

 Jørgensen, Henning 1991: Vester Nebel sogn 1664 – 1990

Lokaliteter i Esbjerg Kommune
Minnie Driver

Minnie Driver (født 31. januar 1970) er en engelsk skuespiller og singer-songwriter.

Opvækst 
Driver blev født i Finsbury Park, London, som datter af Gaynor Chruchward, designer og tidligere couture model, og Ronnie Driver, en businessmand. Drivers søster, Katie Driver, er model og producer. Driver har irsk, fransk, italiensk og skotsk blod i årene. Drivers mor var Drivers fars elskerinde, og hendes fars kone anede ikke noget om hans andet liv. Driver voksede på Barbados og gik i skole i Petersfield, Hampshire, England.

Filmografi

Film

Tv

Referencer

Eksterne henvisninger 

 
 
 SXSW'04 Performance review fra Austin Chronicle
 Publicity  og Album sider fra Rounder Records
 September 2004 interview fra The Guardian
 September 2007 – Questionaire -Exclaim! Magazine 

Skuespillere fra England
Bond-piger
Theodoros Zagorakis

Theodoros Zagorakis (på græsk: Θεόδωρoς Ζαγοράκης) (født 27. oktober 1971 i Kavala, Grækenland) er en tidligere græsk fodboldspiller, der som defensiv midtbanespiller var anfører på det græske landshold, der sensationelt blev europamestre ved EM i 2004. På klubplan spillede han blandt andet for AEK Athen, PAOK F.C. Thessaloniki , samt for engelske Leicester City og italienske Bologna.
Da Zagorakis den 28. Maj 2007 stoppede karriere, var det fordi han ville hjælpe sin yndlingsklub PAOK. Så den 18. Juni blev han præsident for klubben, der i flere år havde været plaget af dårlige resultater og elendige klubledere. Siden Zagorakis kom til klubben har han formået at få fansene på hans side, og resultater er blevet meget bedre. I 2010 fik klubben blandt andet en 2. plads og senere hen et godt år i Europa hvor man slog Fenerbache ud i Europa League og gik videre fra gruppespillet.

Landshold 
Zagorakis spillede i årene mellem 1994 og 2007 hele 120 kampe for Grækenlands landshold, hvori han scorede tre mål; Han har dermed rekorden for flest landskampe i Grækenland. Han var anfører for holdet der ved EM i 2004 i Portugal blev europamestre efter finalesejr over værtsnationen. Efter finalen blev han desuden kåret til turneringens bedste spiller. Han deltog desuden ved Confederations Cup 2005 i Tyskland.

Eksterne henvisninger 

 Footballdatabase.eu spillerinfo

Fodboldspillere fra Grækenland
Fodboldspillere fra AEK Athen
Fodboldspillere fra PAOK F.C.
Fodboldspillere fra Leicester City F.C.
Fodboldspillere fra Bologna FC
Deltagere ved det europæiske mesterskab i fodbold 2004
O.J. Simpson

Orenthal James Simpson, kendt som O.J. Simpson (født 9. juli 1947), også kaldt "The Juice", er en pensioneret amerikansk fodboldspiller, skuespiller, talsmand og dømt kriminel. Han blev først kendt som amerikansk fodboldspiller. Han udmærkede sig som den første NFL-spiller, som løb mere end 2000 yards med bolden, en rekord han satte i 1973-sæsonen.

I 1995 blev O.J. Simpson frikendt for mord på Nicole Brown og hendes ven Ron Goldman. Senere, i 2006, udgav han en bogen If I did it, hvor han med detaljer beskriver, hvad han ville have gjort, hvis han havde dræbt sin ekskone og Ron Goldman.

Den 4. februar 1997 i Santa Monica, blev O.J. Simpson kendt erstatningsretslig ansvarlig for dødsfaldene til Nicole Brown Simpson og Ronald Goldman, og han blev dømt til at betale en erstatning på 33,5 millioner dollar. På dette tidspunkt havde Simpson brugt hele sin formue og mere til på forsvaret i straffesagen, og han havde ingen mulighed for at betale en sådan sum.

I 2008 fik han en dom på 33 års fængsel, i forbindelse med et røveri.

O.J. Simpson afsonede sin fængselsstraf i Lovelock Correctional Center i Lovelock, Nevada. Den 1. oktober 2017 kl. 0:08 lokaltid (07:08 UTC) blev han prøveløsladt. Tidspunktet blev valgt for at undgå for meget medieopmærksomhed. Han skal i en fem års periode være under opsyn og må ikke mødes med andre kriminelle og kun indtage alkohol i moderate mængder.

Referencer

Eksterne henvisninger 

 
 

Amerikansk fodbold-spillere fra Californien
Amerikansk fodbold-running backs
Personer fra San Francisco
Vester Nebel (Esbjerg Kommune)

Vester Nebel er en lille landsby med , beliggende i Vester Nebel Sogn, ca. 11 kilometer fra Esbjerg. Landsbyen ligger i Esbjerg Kommune og tilhører Region Syddanmark.

Vester Nebel opstod ved Vester Nebel Kirke omkring 1901, hvor den fik smedje og brugsforening med foderstofforening. Et forsamlingshus kom til i 1906 og et andelsmejeri i 1909. Brugsforeningen, foderstofforening og andelsmejeriet er dog nedlagte i dag. Den første skole var fra 1829. Byens nuværende skole, der fortsat er i brug, huses i bygninger fra 1956.

I dag er Vester Nebel satellitby til Esbjerg, men har en lang række små virksomheder og har et rigt foreningsliv.

Det gamle Vester Nebel (Gl. Nebel) var en samling gårde, som lå 1 km mod nordvest. Det var en landsby af gammel oprindelse, som kan spores tilbage til 1300-tallet. Oprindeligt hed den Nybøl. Senere også kendt under navnet Sønder Nebel/Nybøl for at skelne den fra Nørre Nebel i Vester Horne Herred.

Eksterne henvisninger 
 Esbjerg Kommune

Litteratur 
 Jørgensen, Henning 1991: Vester Nebel sogn 1664 – 1990

Kilder 

Byer i Esbjerg Kommune
Det grå guld

Det grå guld er en metaforisk betegnelse anvendt om ældre, der befinder sig på kanten af arbejdsmarkedet. Generelt i politiske sammenhænge refererer begrebet til dem, hvis evner på den ene eller den anden måde kunne udnyttes bedre. En rask person som er pensioneret i en alder af 62 år ville høre under denne betegnelse; vedkommende er stadig i stand til at yde en normal fysisk eller psykisk arbejdsindsats.
 
Især i årtiet op til finanskrisen blev betegnelsen hyppigt anvendt af danske politikere, idet den historisk lave arbejdsløshed havde gjort arbejdskraft til en mangelvare, og her så man det grå guld som en mulig lindring af efterspørgslen.

I afsætningsverden bliver metaforen brugt til at beskrive det ældre segment som består af folk i alderen 50+. Stigende velstand gør at de ældre har stigende disponible formuer (mange befinder sig på Maslows pyramide-top), større uddannelse og bedre helbred (og formentlig stærk selvrealiserings-fokusering). De ældres mærkepræferencer og forbrugsvaner er større; formentlig ofte væsentlig større end hos mange i de yngre aldersgrupper. 

Arbejdsmarkedet i Danmark
Ord og vendinger
Alderdom
Paulo Futre

Paulo Jorge dos Santos Futre (født 28. februar 1966 i Montijo, Portugal) er en tidligere portugisisk fodboldspiller, der spillede som kantspiller eller alternativt angriber hos flere europæiske klubber, samt for Portugals landshold. Af hans klubber kan blandt andet nævnes FC Porto og SL Benfica i hjemlandet, spanske Atlético Madrid samt West Ham i England.

Landshold 
Futre spillede i årene mellem 1983 og 1995 41 kampe for Portugals landshold, hvori han scorede seks mål. Han deltog blandt andet ved VM i 1986 i Mexico.

Eksterne henvisninger 

Fodboldspillere fra Portugal
Fodboldspillere fra Sporting Clube de Portugal
Fodboldspillere fra FC Porto
Fodboldspillere fra Atlético Madrid
Fodboldspillere fra S.L. Benfica
Fodboldspillere fra Olympique Marseille
Fodboldspillere fra AC Milan
Fodboldspillere fra West Ham United F.C.
Fodboldspillere fra AC Reggiana 1919
Deltagere ved verdensmesterskabet i fodbold 1986
Vítor Baía

Vítor Manuel Martins Baía (født 15. oktober 1969 i Vila Nova de Gaia, Portugal) er en tidligere portugisisk fodboldspiller, der spillede som målmand hos portugisiske FC Porto, FC Barcelona i Spanien samt for Portugals landshold. For FC Porto nåede han at spille over 400 kampe og var blandt andet med til at vinde Champions League i 2004.

Landshold 
Baía spillede i årene mellem 1990 og 2002 80 kampe for Portugals landshold. Han var en del af landets trup til EM i 1996, EM i 2000 samt VM i 2002.

Eksterne henvisninger 
 Footballdatabase.eu spillerinfo

Fodboldspillere fra Portugal
Fodboldspillere fra FC Porto
Fodboldspillere fra FC Barcelona
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Michael Gough

Michael Gough (født 23. november 1916, død 17. marts 2011) var en engelsk skuespiller, som nåede at medvirke i over 150 tv-programmer og film. Han er nok mest kendt for sine roller i Hammers gyserfilm fra 1958 og for sin rolle som Alfred Pennyworth i de fire film om Batman instrueret af Tim Burton og Joel Schumacher.

Udvalgt filmografi

Referencer

Eksterne henvisninger 
 
 
 
 

Skuespillere fra Storbritannien
Fernando Couto

Fernando Manuel Silva Couto (født 2. august 1969 i Espinho, Portugal) er en tidligere portugisisk fodboldspiller, der spillede som midterforsvarer hos flere europæiske klubber, samt for Portugals landshold. Af hans klubber kan blandt andet nævnes FC Porto i hjemlandet, spanske FC Barcelona samt Parma i Italien.

Landshold 
Couto spillede i årene mellem 1990 og 2004 hele 110 kampe for Portugals landshold, hvori han scorede otte mål. Han repræsenterede sit land ved EM i 1996, EM i 2000, VM i 2002 samt EM i 2004.

Eksterne henvisninger 
 Footballdatabase.eu spillerinfo 

Fodboldspillere fra Portugal
Fodboldspillere fra FC Porto
Fodboldspillere fra FC Barcelona
Fodboldspillere fra Parma FC
Fodboldspillere fra SS Lazio
Fodboldtrænere fra Portugal
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Knorr

Knorr er et tysk madvaremærke, som producerer dehydrerede suppemix og -krydderier, sovs og bouillon. Knorr er ejet af det engelsk-hollandske firma Unilever og er med et årligt salg for over 3 mia. € firmaets bedst sælgende varemærke.

Historie 
Knorr blev grundlagt i 1838 af Carl Heinrich Theodor Knorr. Knorrs hovedkvarter ligger i Heilbronn, Tyskland. 

Fødevarevirksomheder fra Tyskland
Unilever
Fødevaremærker
Paulo Sousa

Paulo Manuel Carvalho Sousa (født 30. august 1970 i Viseu, Portugal) er en tidligere professionel fodboldspiller fra Portugal, der spillede som midtbanespiller hos flere europæiske klubber, samt for Portugals landshold. Af hans klubber kan blandt andet nævnes SL Benfica og Sporting Lissabon i hjemlandet, tyske Borussia Dortmund samt RCD Espanyol i Spanien. Han er i øjeblikket træner for det polske landshold.

Landshold 
Sousa spillede i årene mellem 1991 og 2002 51 kampe for Portugals landshold. Han repræsenterede sit land ved EM i 1996, EM i 2000 samt VM i 2002.

Eksterne henvisninger 

 Footballdatabase.eu spillerinfo

Fodboldspillere fra Portugal
Fodboldspillere fra S.L. Benfica
Fodboldspillere fra Sporting Clube de Portugal
Fodboldspillere fra Juventus F.C.
Fodboldspillere fra Borussia Dortmund
Fodboldspillere fra FC Internazionale Milano
Fodboldspillere fra Parma FC
Fodboldspillere fra Panathinaikos
Fodboldspillere fra RCD Espanyol
Fodboldtrænere fra Swansea City A.F.C.
Fodboldtrænere fra Queens Park Rangers F.C.
Fodboldtrænere fra Leicester City F.C.
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Yasuo Fukuda

Yasuo Fukuda (japansk: 福田康夫 = Fukuda Yasuo), født 16. juli 1936) er en tidligere japansk premierminister.

Politikere fra Japan
Michael Gregaard

Michael Gregaard (født 30. november 1948 i København) er en dansk forfatter og bibliotekar. Han er søn af teaterchef Peer Gregaard (1913-1998) og hustru Ulla, f. Hodell (1925-2009).
Bibliotekar ved Københavns Universitetsbibliotek 1975-89, derefter ved Det Kongelige Bibliotek indtil 2011.

I 1984 udgav Husets Forlag Michael Gregaards første skønlitterære bog Morgenens univers, der er en lille symbolfyldt fortælling, som også blev læst op i Danmarks Radio. Herefter fulgte på samme forlag billedromanen Drøm med åbne øjne (1988), som skildrer et surrealistisk univers. I bogen optræder Tarzan, Hamlet, Madonna, samt en række andre både fiktive og virkelige aktører. Bogens hovedperson drømmer, mens han ser – drømmer med åbne øjne.

Efter nogle års pause udkom leporellobogen Hvilken natur; eller: Nogle sider af skabelsen (1996). Bogen lader sig folde ud til en 2,5 meter lang fortælling om et fosters udvikling. Med leporellobogen brydes den sluttede cirkel, som hans tidligere bøger er komponeret over, og erstattes af en uafsluttet spiral. Og spiralen bliver en central omdrejningsfigur i hans fortsatte forfatterskab.

I 2000 udkom billeddigtbogen Nattens salt, hvor bogens gennemgående motiv er spiralens konkrete og symbolske betydning. Bogen fulgtes i 2002 op af en stor antologi Spiralnætter – omkring Michael Gregaards billeddigtkreds Nattens salt – Spiral Nights , hvori 35 skandinaviske lyrikere, naturforskere og humanister – udvalgt af Michael Gregaard – skrev tekster til Gregaards billeddigte. Antologiens tema er at vise sammenhænge mellem naturvidenskab og kunst. I 2017 udkom en prosabog Stjernejæger på Det Poetiske Bureaus Forlag.

Bibliografi 
 Morgenens univers (1984)
 Drøm med åbne øjne (1988)
 Hvilken natur; eller: Nogle sider af skabelsen (1996)
 Nattens salt (2000)
 Spiralnætter – omkring Michael Gregaards billeddigtkreds Nattens salt – Spiral Nights. Redaktion: Anne Marie Karnov (2002)
 Stjernejæger : prosa (2017)

Eksterne henvisninger 
 60 års fødselsdagsportræt, Kunstneren som videnskabsmand, Berlingske Tidende 29. november 2008
 Breve til Michael Gregaard fra en række forfattere m.fl. i Det Kongelige Biblioteks Håndskriftsamling

Digtere fra Danmark
Personer fra København
Dansksprogede forfattere fra Danmark
Ricardo Sá Pinto

Ricardo Manuel Andrade e Silva Sá Pinto (født 10. oktober 1972 i Porto, Portugal) er en tidligere portugisisk fodboldspiller, der spillede som angriber hos flere europæiske klubber, samt for Portugals landshold. Af hans klubber kan blandt andet nævnes Sporting Lissabon i hjemlandet, spanske Real Sociedad samt Standard Liège i Belgien.

Landshold 
Sá Pinto spillede i årene mellem 1994 og 2001 55 kampe for Portugals landshold, hvori han scorede 15 mål. Han repræsenterede sit land ved EM i 1996 og EM i 2000.

Trænerkarriere  
Ricardo Sá Pinto blev d. 13. februar 2012 ansat som træner i sin hjerteklub Sporting Lissabon, hvor han erstattede Domingos Paciencia, som efter skuffende ligaresultater blev fyret efter kun 9 måneder i klubben. 
Sá Pinto kommer fra en assistenttrænerstilling i Uniao de Leiria, og har nu skrevet under på en kontrakt gældende frem til juni 2013.

Eksterne henvisninger 
 

Fodboldspillere fra Portugal
Fodboldspillere fra Sporting Clube de Portugal
Fodboldspillere fra Real Sociedad
Fodboldspillere fra Standard Liège
Fodboldtrænere fra Portugal
Personer fra Porto
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
João Pinto

João Manuel Vieira Pinto (født 19. august 1971 i Porto, Portugal) er en tidligere portugisisk fodboldspiller, der spillede som angriber hos flere forskellige klubber, samt for Portugals landshold. Af hans klubber kan blandt andet nævnes SL Benfica og Sporting Lissabon.

Landshold 
Pinto spillede i årene mellem 1991 og 2002 81 kampe for Portugals landshold, hvori han scorede 23 mål. Han repræsenterede sit land ved EM i 1996, EM i 2000 samt VM i 2002.

Eksterne henvisninger 
 Footballdatabase.eu spillerinfo

Fodboldspillere fra Portugal
Fodboldspillere fra Atlético Madrid
Fodboldspillere fra S.L. Benfica
Fodboldspillere fra Sporting Clube de Portugal
Fodboldspillere fra S.C. Braga
Personer fra Porto
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Roggenburg (Bayern)

Roggenburg er en kommune i Landkreis Neu-Ulm i Regierungsbezirk Schwaben i den tyske delstat Bayern.

Roggenburg er blandt andet kendt i forbindelse med Kloster Roggenburg, som stadig fungerer under Præmonstratenserordenen. Til Klosteret er knyttet et miljø- og kulturcenter.

Geografi 
Roggenburg ligger i Region Donau-Iller i Mittelschwaben, 30 kilometer syd for Ulm og 40 Kilometer nord for Memmingen.

Inddeling 
Kommunen består af landsbyerne Biberach, Ingstetten, Meßhofen, Roggenburg, Schießen, Schleebuch og Unteregg. Roggenburg, Biberach og Meßhofen ligger ved floden Biber og Ingstetten, Schießen og Unteregg ved bækken Osterbach.

Eksterne henvisninger 

Mittelschwaben
Unterroth

Unterroth er en kommune i Landkreis Neu-Ulm i Regierungsbezirk Schwaben i den tyske delstat Bayern. Den er en del af Verwaltungsgemeinschaft Buch.

Geografi 
Unterroth ligger ved floden Roth i Region Donau-Iller i Mittelschwaben. Den ligger 30 km syd for Ulm og 35 km nord for Memmingen.

Ud over Unterroth, ligger i kommunen landsbyen Matzenhofen.

Historie 
Unterroth hørte under Ærkestiftet Augsburg. Fra Reichsdeputationshauptschluss i 1803 kom byen under Bayern. Dele af Unterroth hørte til herresædet Illerreichen under fyrsterne Schwarzenberg. Den nuværende kommune blev oprettet ved forvaltningsreformen i 1818.

Eksterne henvisninger 

Mittelschwaben
Hans Henning Hansen

Hans Henning Hansen (4. juli 1916 i København – 6. september 1985 i København) var en dansk arkitekt.

Han var søn af arkitekt Johannes Henning Hansen og Agnete Frederikke Laub Hansen og voksede op i et miljø præget af Martin Nyrop og Thomas Havning, som der begge var familierelationer til. Han blev student 1934 og læste på Kunstakademiets Arkitektskole, hvorfra han tog afgang 1940.

Fra 1939 drev han egen tegnestue. Han var formand for de studerendes råd på Kunstakademiets Arkitektskole 1938, rådgivende arkitekt for Undervisningsministeriet 1945, undervisningsassistens på arkitektskolen (under Edvard Thomsen) 1946-56, medlem af bestyrelsen for Danske Arkitekters Landsforbund 1951-56 og formand 1960-66. Hansen var desuden udsendt af UNESCO som særlig sagkyndig til Jugoslavien 1956, medlem af Akademiraadet 1973 og dets dirigent 1974, den første formand for de europæiske arkitekters fællesmarkedskommission 1976, leder af Den centrale rådgivningstjeneste for skolebyggeri 1976-84 og medlem af Københavns Borgerrepræsentation fra 1978 til sin død for Det Konservative Folkeparti. Han var Ridder af Dannebrog, medlem af repræsentantskabet for Statens Kunstfond, af bestyrelsen for Statens Byggeforskningsinstitut (1965-71) og Byggecentrum, af reguleringskommissionen for Københavns Kommune, medlem af bestyrelsen for Charlottenborgudstillingen 1971, for den internationale arkitektunion 1969 og for Tersløsegaard.

Han byggede ikke meget, men fik betydning for datidens skolebyggeris udvikling ved sit rådgivende arbejde for Undervisningsministeriet. Samtidig var han en nøgleperson i arkitektstandens faglige organisationer. Han modtog Akademisk Arkitektforenings æresmedalje 1966. 

Han var på rejser og udlandsophold i Sverige 1939; London 1947; Jugoslavien 1956; USA 1969; Moskva, New Delhi, Chandigarh i Punjab 1973 og 1974. Han udstillede på Charlottenborg Forårsudstilling 1942.

Hansen giftede sig 7. september 1951 i Aalborg med tegneren Vibeke Louise Mørk-Petersen (9. maj 1928 sammesteds), datter af viceskoleinspektør Martin M.-P. og Inger Lautrup.

Værker 
 Valby Idrætspark, København (1942-44, sammen med Philip Arctander og Steen Eiler Rasmussen, 1. præmie 1939, sammen med Poul Henningsen)
 Alléskolen, Aalborg (1955, sammen med Erik Holst og Henning Meyer)
 Direktørbolig for medicinalfabrikken Novo Nordisk i Chartres (1962, sammen med Henning Meyer)

Kilder 
 Weilbachs Kunstnerleksikon 1994
 Kraks Blå Bog 1974
 

Arkitekter fra Danmark
Ansatte ved Kunstakademiets Arkitektskole
Tidligere medlemmer af Københavns Borgerrepræsentation fra Det Konservative Folkeparti
Danskere i 1900-tallet
Formænd for Akademisk Arkitektforening
Medlemmer af Københavns Borgerrepræsentation i 1900-tallet
Riddere af Dannebrog
Personer i Kraks Blå Bog (afdøde)
Riddere af Sankt Olavs Orden
Medlemmer af Akademiraadet